b'\n_START_ARTICLE_\nAlitalia\n_START_SECTION_\nZgodovina\n_START_PARAGRAPH_\nPrvotna dru\xc5\xbeba Alitalia \xe2\x80\x93 Aerolinee Italiane S.p.A. je bila ustanovljena leta 1946, prvi polet je bil izvr\xc5\xa1en 5. maja 1947 med Torinom in Rimom z 18 potniki. Leta 1957 se je Alitalia zdru\xc5\xbeila s podjetjem LAI in nastala je nova dru\xc5\xbeba Alitalia \xe2\x80\x93 Linee Aeree Italiane s 3000 uslu\xc5\xbebenci. Leta 2001-02 se je vklju\xc4\x8dila v mednarodno Sky Team. Marca 2008 je flota zna\xc5\xa1ala 175 letal s povpre\xc4\x8dno starostjo 12,7 let. Leta 2009 je bilo podjetje privatizirano in nastala je Alitalia Compagnia Aerea Italiana pod nadzorstvom holdinga CAI Compagnia Aerea Italiana. Z letom 2015 je holding odstopil vso letalsko dru\xc5\xbebo, njene podru\xc5\xbenice in trgovsko znamko Alitalia novemu podjetju Alitalia \xe2\x80\x93 Societ\xc3\xa0 Aerea Italiana S.p.A. \xe2\x80\x93 Etihad Airways, ki ima 51\xc2\xa0% italijanskega kapitala in 49\xc2\xa0% kapitala Etihad Airways, dr\xc5\xbeavne dru\xc5\xbebe Arabskih emiratov.\n_START_SECTION_\nLetala\n_START_PARAGRAPH_\nPrvi polet je opravil Fiat G12. Leta 1950 so za\xc4\x8deli leteti \xc5\xa1tirimotorni DC4, na katerih so bile prvi\xc4\x8d zaposlene hostese in so se servirali topli obroki. Flota se je stalno ve\xc4\x8dala in v letu 1957 dosegla 37 operativnih enot. Ob priliki rimskih olimpijad 1960 so se pojavili prvi jet \xe2\x80\x93 reaktivci. Med letoma 1969 in 1970 se je flota posodobila z nakupom letal Jumbo Boeing 747 in Alitalia je postala prva evropska dru\xc5\xbeba s floto "all jet". V letih 1980 do 1982 so poleg B747 stopili v slu\xc5\xbebo Airbus A300 in MD-80, leta 1991 pa \xc5\xa1e MD-11. Leta 2001 so bili B747 nadome\xc5\xa1\xc4\x8deni z novimi Boeing 777._NEWLINE_Danes ima Alitalia eno najmodernej\xc5\xa1ih zra\xc4\x8dnih flot na svetu, s povpre\xc4\x8dno starostjo letal 8 let. Sestoji iz samo \xc5\xa1tirih tipov letal, kar dovoljuje smotrno izkori\xc5\xa1\xc4\x8danje vseh sredstev. Letala na dolgo razdaljo Boeing B777 in Airbus A330 so opremljena za trirazredno namestitev potnikov v classica ali economy class, classica plus ali premium economy class in magnifica ali business class. Flota srednjega dosega sestoji iz Airbusov A321, A320 in A319, za interni prevoz pa so v rabi brazilski Embraer E190 in Embraer E175, trenutno v dotaciji podru\xc5\xbenice Alitalia City Liner.\n_START_SECTION_\nBlagovni promet\n_START_PARAGRAPH_\nTrenutno Alitalia uporablja za blagovni promet skladi\xc5\xa1\xc4\x8da potni\xc5\xa1kih letal Airbus A319, A320, A321, A330 in B777. Dolgoro\xc4\x8dni na\xc4\x8drti Alitalia-Etihad predvidevajo obnovitev odseka Alitalia Cargo (ki je bil ukinjen ob privatizaciji leta 2009) z dodelitvijo nove flote full cargo, torej sestavljene iz samih tovornih letal.'